да се осигури възможност за цялостен поглед и ефективен достъп до цялата съответна информация за дадена секюритизация, е необходимо техническите стандарти за изпълнение да бъдат включени в един регламент.
 (5)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари (ЕОЦКП).
 (6)
 ЕОЦКП проведе открити обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на ценните книжа и пазарите, създадена с член 37 от Регламент (ЕС) No 1095/2010 на Европейския парламент и на Съвета (5),
 ПРИЕ НАСТОЯЩИЯ РЕГЛАМЕНТ:
 РАЗДЕЛ 1
 ОБРАЗЦИ ЗА ВСИЧКИ СЕКЮРИТИЗАЦИИ
 Член 1
 Образци за базисни експозиции
 1. Информацията, посочена в член 2, параграфи 1 и 2 от Делегиран регламент (ЕС) 2020/1224 на Комисията (6), се предоставя, като се използват следните образци:
 а)
 образеца от приложение II към настоящия регламент за заеми за частни домакинства, обезпечени с жилищни недвижими имоти, независимо от целта на тези заеми;
 б)
 образеца от приложение III към настоящия регламент за заеми с цел придобиване на търговски недвижим имот или обезпечени с търговски недвижим имот;
 в)
 образеца от приложение IV към настоящия регламент за корпоративни базисни експозиции, включително базисни експозиции към микро-, малки и средни предприятия;
 г)
 образеца от приложение V към настоящия регламент за автомобилни базисни експозиции, включително обезпечени с автомобили заеми и лизинги за юридически или физически лица;
 д)
 образеца от приложение VI към настоящия регламент за потребителски базисни експозиции;
 е)
 образеца от приложение VII към настоящия регламент за базисни експозиции по кредитни карти;
 ж)
 образеца от приложение VIII към настоящия регламент за лизингови базисни експозиции;
 з)
 образеца от приложение IX към настоящия регламент за базисните експозиции, които не попадат в никоя от посочените в букви а) — ж) категории.
 2. Информацията, посочена в член 2, параграф 3 от Делегиран регламент (ЕС) 2020/1224, се предоставя, като се използват следните образци:
 а)
 посочените в параграф 1 от настоящия член образци по отношение на съответните видове експозиции;
 б)
 образеца от приложение X за секюритизации по необслужвани експозиции съгласно посоченото в член 2, параграф 3, втора алинея от Делегиран регламент (ЕС) 2020/1224.
 3. Информацията, посочена в член 2, параграф 4 от Делегиран регламент (ЕС) 2020/1224, се предоставя, като се използват образецът от приложение XI.
 Член 2
 Образци за инвеститорския доклад
 1. Информацията, посочена в член 3, параграф 1 от Делегиран регламент (ЕС) 2020/1224, се предоставя, като се използват образецът от приложение XII.
 2. Информацията, посочена в член 3, параграф 2 от Делегиран регламент (ЕС) 2020/1224, се предоставя, като се използват образецът от приложение XIII.
 РАЗДЕЛ 2
 ОБРАЗЦИ ЗА СЕКЮРИТИЗАЦИИТЕ, ЗА КОИТО ТРЯБВА ДА СЕ ИЗГОТВИ ПРОСПЕКТ (ПУБЛИЧНИ СЕКЮРИТИЗАЦИИ)
 Член 3
 Образци за вътрешна информация
 1. Информацията, посочена в член 6, параграф 1 от Делегиран регламент (ЕС) 2020/1224, се предоставя, като се използват образецът от приложение XIV.
 2. Информацията, посочена в член 6, параграф 2 от Делегиран регламент (ЕС) 2020/1224, се предоставя, като се използват образецът от приложение XV.
